钦定古今图书集成/明伦汇编/闺媛典/第212卷 > 刘元兴妻周氏
## 钦定古今图书集成/明伦汇编/闺媛典/第212卷 > 刘元兴妻周氏

按《广州府志》：“周氏，新会人。年十八，归刘元兴，生子沛
伯。周岁兴没，翁姑以其年少子孤，家徒壁立，谕之曰：
‘守节至难也，汝岂能为？苟不忘死者，携子去，长而归
焉，即汝有德于刘矣’。周跪泣大恸，断发明不渝。刘家
故贫，衣食不继，乃依母家，勤纺绩，艰苦万状，教育沛
伯成立。”后孙大启，崇祯庚辰成进士，大光领己卯乡
荐，直指柳寅东旌表。